પ્રચંડ બહુમતી અને જનાદેશ સાથે વડા પ્રધાન નરેન્દ્ર મોદીના નેતૃત્વ હેઠળ સરકાર રચાયાને હજુ બે વર્ષ પૂરાં થયાં નથી ત્યાં તો દેશની સામાજિક અને રાજકીય સ્થિતિ એક વિચિત્ર દોરમાં પ્રવેશી ચૂકી છે. સંસદથી લઇને કેમ્પસ સુધી જાણે બધાનો ગરાસ લુંટાઇ ગયો હોય તેમ ઉહાપોહ અને હોબાળો મચી ગયો છે. હાલ જે અસહિષ્ણુતા, કેમ્પસમાં સ્વાયત્તતા, અભિવ્યકિતનું સ્વાતંત્ર્ય જેવા મુદ્દાઓ જોરશોરથી ઉછાળવામાં આવી રહ્યા છે. યુપીએ સરકાર હતી ત્યારે આ બધા મુદ્દા કયાં ગાયબ થઇ ગયા હતા? શું એ વખતે બિલકુલ અસહિષ્ણુતા ન હતી.